**CONTRACT**

**de formare profesională**

**Nr. …. din ……........**

**1. Părţile contractante:**

**A. SENIOR DELTA GRUP SRL,** în calitate de furnizor de formare profesională, denumit în continuare ***furnizor***, reprezentat prin Tamara Sirotencu, având funcţia de Manager întreprindere socială, cu sediul în Tulcea, strada Elena Doamna, nr.17A, camera 3, județ Tulcea, E-mail: tamarasirotencu@infotrustdesign.ro, Nr. de înregistrare la Oficiul Registrului Comerţului: J36/512/2020, C.I.F: 43217241, Cont bancar: RO64BTRLRONCRT0573381801, descis la BANCA TRANSILVANIA, Sucursala Tulcea, posesor de **AUTORIZAŢIE Seria............, Nr. ..............** şi înmatriculat în Registrul Naţional al furnizorilor de formare profesională a adulţilor cu Nr.............................., organizează programul de ..............................pentru ocupaţia **...........................**,

şi

**B. S.C.** …………………………………………………………… **,** cu sediul în ………………………………. , Str ……………………………………………, Nr. ….., Bl. …., Sc. …., Et. …., Ap. …, Sector / Judeţ............................... , înmatriculată în Registrul Comerţului sub Nr. de ordine …………………………, Cod Unic de Înregistrare: ……………………., Cont bancar nr… …………………………………………, deschis la Banca …………………………, Agenţia …………………………, reprezentată legal de …………………………….........., în calitate de **BENEFICIAR** al serviciilor de formare profesională

**2. Obiectul contractului:**

a) Obiectul contractului îl constituie prestarea de către furnizor a serviciului de formare profesională, pentru ocupaţia …………………………………………

b) În cazul în care nu se întruneşte numărul de minim 10 participanţi pe serie, cursul poate fi reprogramat, contractul prelungindu-se astfel, în mod corespunzător.

**3. Durata contractului:**

Durata contractului este de 1 (una) lună, **60 ore**, reprezentand 20 ore de pregătire teoretică şi 40 **ore** de pregătire practică; derularea contractului începe la data de ……………………….

**4. Valoarea contractului:**

a) Valoarea totală a contractului este de **600 lei**/**cursant**.

b) Contravaloarea serviciilor suport pentru curs prestate de către furnizor se va achita integral la începerea cursurilor sau în 2 tranşe, a câte 300 lei, la înscriere/începutul, respectiv la sfârsitul cursului.

c) Valoarea contractului, precum şi modalităţile de plată pot fi modificate ulterior, cu acordul părţilor, prin acte adiţionale la prezentul contract.

**5. Obligaţiile părţilor:**

***A) Furnizorul se obligă:***

a) să presteze serviciile de formare profesională, cu respectarea normelor legale şi a metodologiilor în materie, punând accent pe calitatea formării profesionale;

b) să asigure resursele umane, materiale, tehnice sau altele asemenea, necesare desfăşurării activităţii de formare profesională;

c) să asigure finalizarea procesului de formare profesională şi susţinerea examenului de absolvire la terminarea stagiilor de pregătire teoretică şi practică;

d) să acorde Certificatul de absolvire conform Ordinelor 501/5253 din 2003 ale Ministerului Muncii şi Ministerului Educaţiei;

e) să asigure instruirea în domeniul securităţii şi sănătăţii în muncă, precum şi al prevenirii şi stingerii incendiilor;

f) să nu impună beneficiarului să participe la alte activităţi decât cele prevăzute în programul de formare profesională.

***B) Beneficiarul se obligă:***

a) să depună la înscriere dosarele personale ale salariaților cursanți, care să conţină toate documentele enumerate în cererea de înscriere la cursuri, conform legislaţiei specifice în vigoare;

b) să achite taxa de participare la curs, în condiţiile şi în cuantumul prevăzute la pct. 4;

c) să se asigure că salariații cursanți vor frecventa programul de formare profesională în limita posibilităților, într-un program flexibil, convenit de comun acord de către ambele părți.

d) să comunice salariaților cursanți să utilizeze resursele materiale, tehnice şi altele asemenea, potrivit scopului şi destinaţiei acestora şi numai în cadrul procesului de formare profesională, evitând degradarea, deteriorarea sau distrugerea acestora;

e) să comunice salariaților cursanți să nu înregistreze, prin orice mijloace tehnice audio-video, activităţile cuprinse în programul de formare profesională, pentru această ocupaţie;

f) să comunice salariaților cursanți să păstreze ordinea, curaţenia şi disciplina pe parcursul frecventării cursurilor de formare profesională și să respecte normele privind securitatea şi sănătatea în muncă, precum şi cele ale prevenirii şi stingerii incendiilor.

**6. Răspunderea contractuală**

a) Pentru nerespectarea clauzelor prezentului contract, pentru neexecutarea sau executarea necorespunzătoare a contractului, partea vinovată răspunde potrivit legii.

b) În cazul în care beneficiarul nu poate începe, continua sau finaliza cursul din motive absolut obiective, acesta va suporta doar cheltuielile efectiv efectuate de furnizor în executarea contractului, dar nu mai puţin de 15%.

c) Nefinalizarea cursului din motive imputabile furnizorului conferă beneficiarului dreptul de a solicita şi a obţine restituirea contravalorii taxei de participare la cursuri achitate, potrivit pct. 4.

**7. Forţa majoră**

a) Forţa majoră exonerează părţile de răspundere în cazul în care aceasta este dovedită în condiţiile legii.

b) Partea care, din cauză de forţă majoră, nu îşi poate respecta obligaţiile contractuale va înştiinţa în scris cealaltă parte contractantă, în termen de cel mult 5 zile de la data producerii situaţiei de forţă majoră.

**8. Soluţionarea litigiilor**

a) Părţile contractante vor depune toate diligenţele pentru rezolvarea pe cale amiabilă a neînţelegerilor ce se pot ivi între ele cu ocazia executării contractului.

b) Dacă rezolvarea pe cale amiabilă nu este posibilă, părţile se pot adresa instanţei de judecată competente, potrivit legii.

**9. Modificarea şi încetarea contractului**

a) Contractul poate fi modificat numai prin acordul de voinţă al părţilor, exprimat printr-un act adiţional la prezentul contract.

b) În cazul în care una dintre părţi nu îşi respectă obligaţiile asumate prin contract, partea lezată poate cere rezilierea contractului.

**10. Clauze speciale**

a) Părţile contractante pot stabili prin acte adiţionale şi alte clauze contractuale, dacă acestea nu sunt contrare legii.

b) Pentru respectarea prevederilor Regulamentului (UE) 2016/679 (GDPR) privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date, este necesar ca beneficiarul serviciilor de formare profesională să îşi dea consimţământul explicit pentru prelucrarea acestor date cu caracter personal pentru scopurile specifice activităţii de formare, iar furnizorul să respecte esenţa dreptului la protecţia datelor şi să prevadă măsuri corespunzătoare şi specifice pentru protejarea drepturilor fundamentale şi a intereselor persoanei vizate.

**11. Dispoziţii finale**

Prezentul contract reprezintă acordul de voinţă al părţilor şi a fost încheiat astăzi …………….., în două exemplare, deopotrivă originale, din care unul pentru furnizor şi unul pentru beneficiar.